b'\n_START_ARTICLE_\nPikrinska kislina\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka:_NEWLINE_Slovensko kemijsko ime: PIKRINSKA KISLINA_NEWLINE__NEWLINE_Sinonim: TRINITROFENOL_NEWLINE__NEWLINE_Molekulska formula: C\xe2\x82\x86H\xe2\x82\x83N\xe2\x82\x83O\xe2\x82\x87_NEWLINE__NEWLINE_Racionalna formula: (C\xe2\x82\x82N)\xe2\x82\x83 C\xe2\x82\x86H\xe2\x82\x82 OH_NEWLINE__NEWLINE_Angle\xc5\xa1ko ime: PICRIC ACID_NEWLINE__NEWLINE_Nem\xc5\xa1ko ime: PIKRINS\xc3\x84URE_NEWLINE__NEWLINE_UN \xc5\xa1tevilo: 3364_NEWLINE_Uporaba snovi ali pripravka:_NEWLINE_Pikrinska kislina se je uporabljala kot osnovna eksplozivna polnitev med prvo svetovno vojno na strani zaveznikov, prvi\xc4\x8d pa jo je omenil Johann Rudolf Glauber leta 1742. Pikrinska kislina ali trinitrofenol je bil najpomembnej\xc5\xa1i eksploziv do za\xc4\x8detka 1. sv. vojne, ko jo je izpodrinil TNT. Je bolj ob\xc4\x8dutljiva in mo\xc4\x8dnej\xc5\xa1a kot TNT in je tudi zelo strupena (vsrka se skozi ko\xc5\xbeo in lahko povzro\xc4\x8di odpoved jeter in ledvic). V stiku z vsemi kovinami tvori izredno ob\xc4\x8dutljive pikrate, zato jo je treba hraniti v steklenih posodah. \xc4\x8ce jo v\xc5\xbegemo, bo gorela s sajastim plamenom. Spro\xc5\xbeimo jo lahko s \xc5\xa1ibkej\xc5\xa1im detonatorjem. Iz pikrinske kisline se lahko naredi plasti\xc4\x8dni eksploziv, ki pa je tudi zelo strupen.\n_START_SECTION_\nSestava s podatki o nevarnih sestavinah:\n_START_PARAGRAPH_\nSnovi, potrebne za izdelavo: koncentrirana \xc5\xbeveplova kislina, kalijev nitrat ali natrijev nitrat, alkohol, tablete aspirina (\xc5\xa1ume\xc4\x8de tablete niso primerne)._NEWLINE_Priprava: Tablete aspirina zdrobite v fin prah. Ta prah raztopite v alkoholu ali vodi (ves prah se ne bo raztopil). Raztopino prefiltrirajte in prah, ki je ostal na filtrirnem papirju, vrzite pro\xc4\x8d. Preostalo teko\xc4\x8dino pustite, da se posu\xc5\xa1i, pri \xc4\x8demer bodo nastali kristali acetil salicilne kisline. Stehtajte 4 g teh kristalov in jih vsujte v 15 ml koncentrirane \xc5\xbeveplove kisline. Me\xc5\xa1anico segrevajte do temperature okrog 80 stopinj C, da se stopijo vsi kristali. Raztopino shladite in za\xc4\x8dnite po\xc4\x8dasi dodajati 7,7 g kalijevega nitrata ali 5,8 g natrijevega nitrata in vseskozi me\xc5\xa1ajte. Temperatura ne sme prese\xc4\x8di 110 stopinj C. To delajte zunaj, saj se bo razvijal zelo strupen rjav plin, du\xc5\xa1ikov dioksid. Me\xc5\xa1anica se bo tudi zelo penila, zato dodajajte soliter po\xc4\x8dasi. Ko ste dodali ves soliter, \xc5\xa1e naprej me\xc5\xa1ajte in po\xc4\x8dakajte, da se me\xc5\xa1anica ohladi na sobno temperaturo. Me\xc5\xa1anico zlijte v 30 ml zdrobljenega ledu, nakar se bodo izlo\xc4\x8dili svetlo rumeni kristali pikrinske kisline. Kristale sfiltrirajte in jih dajte v 20 ml vrele vode. Vodo ohladite na sobno temperaturo in nastale kristale sfiltrirajte in posu\xc5\xa1ite._NEWLINE_Priprava plasti\xc4\x8dnega eksploziva: Kristale pikrinske kisline zdrobite v prah. Prahu dodajte 10\xc2\xa0% voska in 5\xc2\xa0% vazelina, ki ste ju prej skupaj raztalili na ognju. Vse skupaj dobro zme\xc5\xa1ajte in eksploziv je narejen.\n_START_SECTION_\nUgotovitve o nevarnih lastnostih:\n_START_PARAGRAPH_\nPikrinska kislina je zelo strupena, ob dotiku se vpija skozi ko\xc5\xbeo._NEWLINE_Napotki za nevarnost: Snov je strupena in zelo nevarna pri vdihavanju, zau\xc5\xbeitju in absorpciji skozi ko\xc5\xbeo. Stik s ko\xc5\xbeo ali z o\xc4\x8dmi lahko povzro\xc4\x8di opekline. Pri po\xc5\xbearu lahko nastanejo dra\xc5\xbeilni, jedki in/ali strupeni plini. \xc5\xa0irjenje po\xc5\xbeara ali odtekanje vode za ga\xc5\xa1enje lahko povzro\xc4\x8da onesna\xc5\xbeenje.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nPremaknite ponesre\xc4\x8denca na sve\xc5\xbei zrak. Nudite umetno dihanje, \xc4\x8de ponesre\xc4\x8denec ne diha. Uporabite kisik, \xc4\x8de je dihanje ote\xc5\xbeeno. Odstranite in izolirajte kontaminirano obleko in obutev. Poskrbite, da je medicinsko osebje seznanjeno z nevarnostjo in zagotovite uporabo ustrezne varovalne opreme._NEWLINE_Vdihovanje: Strupeno. V primeru slabega po\xc4\x8dutja je potrebno takoj poiskati zdravni\xc5\xa1ko pomo\xc4\x8d._NEWLINE_Zau\xc5\xbeitje: Strupeno. V primeru slabega po\xc4\x8dutja je potrebno takoj poiskati zdravni\xc5\xa1ko pomo\xc4\x8d._NEWLINE_Stik s ko\xc5\xbeo in o\xc4\x8dmi: V primeru stika s snovjo takoj izpirajte ko\xc5\xbeo ali o\xc4\x8di najmanj 20 minut z veliko koli\xc4\x8dino vode ter poi\xc5\xa1\xc4\x8dite zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti: Pikrinska kislina je gorljiva oz. vnetljiva snov, zato lahko pride do v\xc5\xbeiga zaradi trenja, segrevanja, iskre ali plamena. Posu\xc5\xa1ena snov lahko eksplodira zaradi segrevanja, plamena, udarca ali trenja, zato upo\xc5\xa1tevajte ukrepe za eksplozivne snovi. Vzdr\xc5\xbeujte snov vla\xc5\xbeno, druga\xc4\x8de ravnajte kot z eksplozivno snovjo. Iztekanje v kanalizacijo lahko povzro\xc4\x8di po\xc5\xbear ali eksplozijo._NEWLINE_Primerna sredstva za ga\xc5\xa1enje: Uporabite velike koli\xc4\x8dine vode in zalijte! \xc4\x8ce vode ni na razpolago, gasite s CO2, prahom ali blatom. Posebej pazite, da ne pride do ponovnega v\xc5\xbeiga in bodite v pripravljenosti s sredstvi za ga\xc5\xa1enje._NEWLINE_Posebna za\xc5\xa1\xc4\x8ditna oprema za gasilce: Uporabite izolirni dihalni aparat (IDA). Gasilska za\xc5\xa1\xc4\x8ditna obleka je priporo\xc4\x8dljiva samo v primeru po\xc5\xbeara; ta je neu\xc4\x8dinkovita v drugih situacijah.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: Izolirajte podro\xc4\x8dje razsutja ali iztekanja takoj - 100 m v vseh smereh. Ne pustite blizu nepoobla\xc5\xa1\xc4\x8denih oseb. Ostanite v zavetrju. Prezra\xc4\x8dite zaprte prostore pred vstopom. V primeru ve\xc4\x8djega razsutja evakuirajte ljudi v razdalji 500 metrov v vseh smereh. \xc4\x8ce gori \xc5\xbeelezni\xc5\xa1ki vagon, cisterna ali priklopnik, izolirajte 800 m v vseh smereh; prav tako evakuirajte ljudi v polmeru 800 m in izvedite ukrepe varovanja ter re\xc5\xa1evanja._NEWLINE_Ekolo\xc5\xa1ki za\xc5\xa1\xc4\x8ditni ukrepi:\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje: Snov ne smemo prijemati z golimi rokami._NEWLINE_Skladi\xc5\xa1\xc4\x8denje: V steklenih posodah.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nSnov ne smemo prijemati z golimi rokami, saj je strupena v kontaktu s ko\xc5\xbeo.\n_START_SECTION_\nFizikalne in kemijske lastnosti\n_START_PARAGRAPH_\nAgregatno stanje: trdno_NEWLINE__NEWLINE_Barva: brezbarvna do rumena_NEWLINE__NEWLINE_Tali\xc5\xa1\xc4\x8de: 122,5\xc2\xa0\xc2\xb0C_NEWLINE__NEWLINE_Topnost: 1,40 g/100 mL_NEWLINE__NEWLINE_Vreli\xc5\xa1\xc4\x8de: > 300\xc2\xa0\xc2\xb0C (eksplodira)_NEWLINE__NEWLINE_Kislost (pKa): 0,38\n_START_SECTION_\nObstojnost in reaktivnost\n_START_PARAGRAPH_\nSnov je sorazmerno obstojna.\n_START_SECTION_\nTransportni podatki\n_START_PARAGRAPH_\nTransportni razred: 4.1\n_START_SECTION_\nZakonsko predpisani podatki o predpisih\n_START_PARAGRAPH_\nPravne in fizi\xc4\x8dne osebe, ki izpolnjujejo pogoje po tem zakonu za proizvodnjo, skladi\xc5\xa1\xc4\x8denje ali opravljanje prometa s kemikalijami in vsi, ki jih uporabljajo ali z njimi ravnajo, morajo zagotavljati kemijsko varnost.'